**Прилог бр. 1.**

**НАСТАВНО–НАУЧНОМ ВИЈЕЋУ ФИЛОЗОСКОГ ФАКУЛТЕТА ПАЛЕ**

**СЕНАТУ УНИВЕРЗИТЕТА У ИСТОЧНОМ САРАЈЕВУ**

**Предмет**: **Извјештај** **Комисије** о пријављеним кандидатима за избор у академско звање доцент, ужа научна област, Уже стручне педагошке дисциплине (ужа образовна област, Примијењена педагогија, предмети: Предшколска педагогија и Школска и породична педагогија)

Одлуком Наставно-научног вијећа Филозофског факултета у Палама, Универзитета у Источном Сарајеву, број ННВ: 241. од 13. 6. 2017, именовани смо у Комисију за разматрање конкурсног материјала и писање извјештаја по конкурсу, објављеном у дневном листу “Глас Српске“ од 17.5.2017. године, за избор у академско звање доцент,ужа научна област, Уже стручне педагошке дисциплине (ужа образовна област Примијењена педагогија предмети: Предшколска педагогија и Школска и породична педагогија)

**ПОДАЦИ О КОМИСИЈИ**

|  |
| --- |
| Састав комисије[[1]](#footnote-1) са назнаком имена и презимена сваког члана, звања, назив научне области, научног поља и уже научне/умјетничке области за коју је изабран у звање, датума избора у звање и назив факултета, установе у којој је члан комисије запослен: |
| 1. Проф. др Златко Павловић, ванредни професор, предсједник комисијеНаучна област: Друштвене наукеНаучно поље: Педагошке наукеУжа научна област: Општа педагогијаДатум избора у звање: 21. 11. 2011.Универзитет  у Источном СарајевуФилозофски факултет Пале |
| 2. Проф. др Тамара Прибишев-Белеслин, ванредни професор, чланНаучна област: Друштвене наукеНаучно поље: Педагошке наукеУжа научна/умјетничка област: Методика васпитно-образовног рада Датум избора у звање: 28. 5. 2015. Универзитет у БањалуциФилозофски факултет Бањалука |
| 3. Проф. др Перо Спасојевић, ванредни професор, чланНаучна област: Друштвене наукеНаучно поље: Педагошке наукеУжа научна област: Уже стручне педагошке дисциплине Датум избора у звање: 1. 4. 2011.Универзитет у Источнм Сарајеву Педагошки факултет Бијељина  |

На претходно наведени конкурс пријавио се један (1) кандидат:

1. Марица (Жарко) Травар

2[[2]](#footnote-2).

На основу прегледа конкурсне документације, а поштујући прописане чланове[[3]](#footnote-3) 77. и 78. Закона о високом образовању („Службени гласник Републике Српске“ бр. 73/10, 104/11, 84/12, 108/13, 44/15, 90/16), чланове 148. и 149. Статута Универзитета у Источном Сарајеву и чланове 5, 6. и 38.[[4]](#footnote-4). Правилника о поступку и условима избора академског особља Универзитета у Источном Сарајеву, Комисија за писање извјештаја о пријављеним кандидатима за изборе у звања, Наставно-научном вијећу Филозофског факултета Пале и Сенату Универзитета у Источном Сарајеву, подноси сљедећи извјештај на даље одлучивање:

**ИЗВЈЕШТАЈ**

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

|  |
| --- |
| **I ПOДАЦИ О КОНКУРСУ** |
| **Одлука о расписивању конкурса, орган и датум доношења одлуке** |
| На Педагошком факултету Бијељина, на шестој сједници Наставно-научног вијећа, одржаној 15.3.2017. донесена је одлука о расписивању конкурса за избор у звање доцента за ужу научну област ***Уже стручме педагошке дисциплине*** (ужа образовнa област ***Примјењена педагогија***, предмети: *Предшколска педагогија и Школска и породична педагогија*). Одлука је потврђена на Сенату Универзитета у Источном Сарајеву 27. 4. 2017.  |
| **Дневни лист, датум објаве конкурса** |
| „Глас Српске“, број 14.345, 17. 05. 2017. |
| **Број кандидата који се бира** |
| Један (1) |
| **Звање и назив уже научне/умјетничке области, уже образовне области за коју је конкурс расписан, списак предмета** |
| Избор у академско звање доцент, Уже стручне педагошке дисциплине, Примијењена педагогија (Предшколска педагогија и Школска и породична педагогија) |
| **Број пријављених кандидата** |
| Један (1) |

|  |
| --- |
| **II ПOДАЦИ О КАНДИДАТИМА** |
| **ПРВИ КАНДИДАТ** |
| **1. ОСНОВНИ БИОГРАФСКИ ПОДАЦИ** |
| Име (име једног родитеља) и презиме:  |
| Марица (Жарко) Травар |
| Датум и мјесто рођења:  |
| 07. 04. 1986. Сарајево |
| Установе у којима је кандидат био запослен:  |
| Универзитет у Источном Сарајеву, Педагошки факултет Бијељина |
| Звања/радна мјеста:  |
| Асистент; Виши асистент. |
| Научна област:  |
| Уже стручне педагошке дисциплине |
| Чланство у научним и стручним организацијама или удружењима:  |
| Удружење „Породични круг“ Бијељина |
| **2. СТРУЧНА БИОГРАФИЈА, ДИПЛОМЕ И ЗВАЊА** |
| **Основне студије/студије првог циклуса** |
| Назив институције, година уписа и завршетка:  |
| **Филозофски факултет Универзитета у Источном Сарајеву, 2004-2009.** |
| Назив студијског програма, излазног модула:  |
| **Педагогија** |
| Стечени академски назив:  |
| **Дипломирани педагог** |
| **Постдипломске студије/студије другог циклуса** |
| Назив институције, година уписа и завршетка:  |
| **Филозофски факултет Универзитета у Источном Сарајеву, 2009-2013.** |
| Назив студијског програма, излазног модула:  |
| **Педагогија** |
| Стечени академски назив:  |
| **Магистар педагошких наука** |
| Наслов магистарског/мастер рада:  |
| **Предшколска дјеца и њихово окружење у свјетлу услова и могућноси за рано учење** |
| Ужа научна/умјетничка област:  |
| **Уже стручне педагошке дисциплине** |
| **Докторат/студије трећег циклуса** |
| Назив институције, година уписа и завршетка (датум пријаве и одбране дисертације): |
| **Филозофски факултет Универзитета у Источном Сарајеву, 2.11.2013. - 24.12.2016.** |
| Наслов докторске дисертације:  |
| **Континуитет учења и развоја дјеце у предшколској и млађој школској доби** |
| Ужа научна област:  |
| **Уже стручне педагошке дисциплине** |
| **Претходни избори у звања (институција, звање и период)** |
| 1. Универзитет у Источном Сарајеву, Педагошки факултет Бијељина, асистент, 2010-2014.2. Универзитет у Источном Сарајеву, Педагошки факултет Бијељина, виши асистент, 2014-2019.2[[5]](#footnote-5). |
| **3. НАУЧНА ДЈЕЛАТНОСТ КАНДИДАТА** |
| **Радови** **прије првог избора** |
| **/** |
| **Радови** **послије првог избора** |
| 1. Спасојевић, П. и **Цвјетковић, М.** (2010). Педагошке импликације злостављања дјеце и насиља у породици. *Нова школа,* *часопис за теорију и праксу савремене школе и предшколства бр.7,* стр. 124-137.

Овај рад је настао из потребе да се ближе објасни и освијетли сложена проблематика насиља у породици и могуће педагошке импликација на васпитну функцију породице.Контекст у коме се оно појављује, најчешће није довољно освијетљен нити опасности од могућих посљедица употребе насиља. Сама идеја је поткријепљена скромним емпиријским подацима који су прикупљени у раду са студентима с намјером да се употпуне сазнања о овој проблематици, те да се упореде са већ постојећим тврдњама других аутора и доведу у везу са неким актуелним тезама у савременој педагошкој теорији. |
| 1. Спасојевић, П., **Цвјетковић, М.** и Спасојевић, В. (2013). Савремена основна школа између друштвених очекивања и реалности кризе теорије и праксе васпитања и образовања. *Нова школа,* *часопис за теорију и праксу савремене школе и предшколства бр. 11,* стр. 210-230.

Очекивања од основне школе као институције друштва, без сваке сумње са најважнијом друштвеном мисијом васпитања и образовања, фундаменталног „животног оспособљавања“ и дјеловања на развој личности дјеце за „здраво друштво“, све више су у знаку сумњи и оспоравања, са посљедицама које указују на озбиљну кризу теорије и праксе школа. Узроци такве климе, којом се ова криза дуже вријеме само продубљује, посебно у односима између школе и породице, разноврсни су и комплексни, захтијевају брз и јасан одговор школске педагогије и свих научних дисциплина које се баве школом, захтијевају да се истражи, у којој мјери је одржив сасвим јасан апологетски однос према школском насљеђу и традицији и какве су рефлексије бројних и вјероватно некритички и рђаво припремљених промјена који ову кризу увећавају.  |
| 1. Спасојевић, П., Јефтовић, М. и **Цвјетковић, М.** (2013). Рано учење као најактуелнији изазов савремене педагогије. У зборнику „*Наука и традиција*“(стр.597-612). Пале: Филозофски факултет.

Теоријско-емпиријским истраживањем процјена родитеља и учитеља о доприносу раног учења у цјеловитом развоју дјеце млађег школског узраста , утврђени су резултати који се могу изнијети у форми закључка. 1. У теоријском дијелу рада, утврђено је да рано учење представља први степеник у систему цјеложивотног учења о чему се слажу бројни аутори, почевши од Виготског који је својом теоријом о ембрионалном учењу указао на значај претходних етапа учења за сваки наредни процес учења. Рано учење има позитивне ефекте на каснија школска постигнућа и цјелокупан развој личности дјетета.2. У емпиријском дијелу истраживања, истраживане су процјене родитеља и учитеља о доприносу раног учења у цјеловитом развоју дјеце млађег школског узраста у зависности од пола родитеља и броја дјеце у породици, као и пола и дужине радног стажа учитеља у настави. Утврђено је да не постоји значајна разлика у њиховим процјенама о доприносу раног учења у цјеловитом развоју дјеце млађег школског узраста у зависности од пола родитеља и броја дјеце у породици, ка нити пола и дужина радног стажа учитеља у настави. Такође утврђено је да не постоји повезаност у процјенама родитеља и учитеља о доприносу раног учења у цјеловитом развоју дјеце млађег школског узраста.На тај начин потврђене су све посебне хипотезе и општа хипотеза да не процјењују подједнако сви родитељи и учитељи допринос раног учења у цјеловитом развоју дјеце млађег школског узраста. |
| 1. Спасојевић, П., Опсеница, С., **Цвјетковић, М.** и Миљеновић, С. (2013). Образујемо ли васпитаче за будућност? У зборнику радова са I стручно-научне конференције БАПТА „*Савремено образовање и компетенције васпитача у предшколским установама*“(стр. 9-18). Бијељина: Балкански савез удружења васпитача БАПТА.

Предшколство и рано учење све више постају изазов реформи, посебно у погледу очекивања квалитетних промена у развоју током каснијег васпитања и образовања. С тим у вези, образовање васпитача се може узети као један од најзначајнијих проблема, па ипак мало је истраживања о томе шта стварно треба и може да се очекује од васпитача? Разложно је овакво питање, поготово у свјетлу до сада доминантног искуства у раду са дјецом предшколске доби. Образујемо ли васпитаче да боље разумију предшколско дијете и да своје поступке прилагоде карактеристикама раног дјетињства, или, још увијек, раном учењу приступамо на академски начин, што је била до недавно доминантна концепција? Очекује се да ће академски образовани васпитачи данас значајно промијенити праксу предшколства у корист дјеце и њиховог успјешнијег развоја. Овај рад је посвећен трагању за оним шта је између очекивања оних који се укључују у професију васпитач и оног што су у академском образовању добили. Осим тога биће говора и о другим значајним питањима који се односе на професију васпитач у будућности. |
| 1. Спасојевић, П., Јефтовић, М. и **Цвјетковић, М.** (2013). Компетенције васпитача и њихов професионални развој у функцији унапређивања квалитета рада у дјечијим вртићима. У зборнику радова Учитељског факултета у Призрену - Лепосавић (стр. 59-72)

Овај рад првенствено је посвећен расправи и тумачењу значаја компетенција за квалитетно планирање*,* вођење и евалуирање процеса предшколског учења*,* али и низу других проблема који припадају перманентном учењу*,* усавршавању и иновирању знања васпитача*.* Будући да континуиран професионални развој не захтјева само стварање услова и прилика за учење*,* да подразумијева стално учење и иновирање праксе*,* објективно је могуће да се на тај начин испуњава личност васпитача и омогућава му да се реализује*,* да на најбољи начин оствари одговарајући успјех у професији*.* С циљем да се испита како вапитачи процењују своје компетенције којима се доприноси квалитетнијем раду и професионалном развоју у зависности од дужине радног стажа у вртићу и школске спреме, фебруара 2013. године спроведено је истраживање на узорку од 111 васпитача запослених у дјечјим вртићима у Републици Српској, које је приказано у овом раду. Подаци прикупљени Сакалером - ПКВ, обрађени су једнофакторском униваријантном анализом. Резултати истраживања приказани су у форми закључка и дате су педагошке импликације. |
| 1. Спасојевић, П., **Цвјетковић, М**. и Мојић, Д. (2013). Холистички програми раног учења у вртићу у контексту најбитнијих обиљежја функционалног тимског планирања. У Зборнику радова Високе школе струковних студија за образовање васпитача у Пироту „*Холистички приступи у образовању*“(стр. 295-316)

Будући да се планирањем уређује цјелокупан процес који се одвија у предшколској установи, а да оно није, нити смије бити формалан или претежно „административни чин“, од великог значаја је да се укаже на суштинскe функцијe које се остварују планирањем и најбитније препоруке о уређивању процеса планирања, неодвојиво од „специфичног уређивања средине“, процеса реализације и систематске евалуације програма раног учења. Ако је планирање, по намјени, предвиђање тока реализације свих циљева и задатака програма, јасно је да ће успјешност и остварени ефекти увијек зависити од тога у којој мјери се предвиђени ток остварује, или се често мијења у ходу, колико је заснован на реалности „јасно уочених развојних могућности и потреба дјеце“, на условима које обезбјеђује специфично уређена средина и на реалним професионалним компетенцијама тима васпитача. Најчешће тешкоће и огрешења праксе планирања су нереални, преамбициозни планови или потцјењивање реалних моћи раног дјетињства, којима се не могу рационално користити расположиво вријеме и услови средине, неусклађена очекивања од дјеце са њиховим интересовањима и потребама што, у правилу, узрокује да се током реализације плана мора прибјегавати бројним одступањима и импровизацијама.  |
| 1. Спасојевић, П. и **Цвјетковић, М.** (2013). О потреби конституисања Методике предшколског васпитања и образовања засноване на холизму. У Зборнику радова Високе школе за васпитаче струковних студија Алексинац са деветог симпозијума *"Васпитач у XXI веку"* (стр. 65-78)

Заснивањем Методике предшколског васпитања и образовања као савременијег теоријског оквира за институционалну праксу предшколског васпитања и образовања, неопходно је превазићи наглашено оспособљавање за праксу „поучавања“, претјераног коришћења академских, дидактизираних модела учења у раној доби, по узору на школу и подсистеме образовања намијењене старијој дјеци. Сваки васпитач мора бити оспособљен за самоевалуацију, за стваралачко промишљање о свом раду, о неопходности промјена у општим ставовима према потребама предшколске дјеце и на њима заснованог сопственог стила професионалног дјеловања. Овај рад посвећен је расправи о побољшавњу функција васпитача у непосредном раду са предшколском дјецом, њиховом освјешћивању о бољој оријентацији предшколства, каква је наглашена у савременим холистичким програмима раног учења. |
| **Радови послије посљедњег избора[[6]](#footnote-6)** |
| 1. **Цвјетковић, М.** (2014). Значај научних открића у неурофизиологији за педагошки контекст раног учења и развоја. *Нова школа,* *часопис за теорију и праксу савремене школе и предшколства бр. 9,* стр.51-61.

Подаци којима располаже савремена наука, захваљујући новим открићима у области неурфизиологије, показују да су рано дјетињство и предшколски период доба најинтензивнијег сазријевања можданих структура. Посматрано у процентима, до пете године заврши се око 50% развоја мозга, а чак 70% до седме године живота, и управо ће од квалитета стимулација из социјалног и материјалног окружења у ком борави зависити развој биолошког потенцијала сваког дјетета. У раду је поред познатих чињеница о развоју људског мозга до шесте године, као основне претпоставке каснијих постигнућа и резултата у животу човјека, посебан акценат стављен на педагошке импликације наведених сазнања као и на потребу преиспитивања односа људи у научним али и у ширим друштвеним оквирима према овим сазнањима. |
| 1. **Цвјетковић, М.,** Спасојевић, П. и Јефтовић, М. (2014). Развојна постигнућа дјеце старијег предшколског узраста у искуствима из примјене холистичког програма раног учења. У Зборнику рдова са II научно-стручне конференције БАПТА „*Предшколство између традиције и реформи*“(стр.79-88)

У раду су приказани основни теоријски принципи на којима се заснивају холистички програми раног учења. Разматрана је важност проучавања и уважавања различитих аспеката личности дјетета приликом одабира поступака и мјера за рано учење од стране социјалног окружења предшколаца. Посебан дио рада посвећен је анализи резултата емпиријског истраживања спроведеног на узорку дјеце старијег предшколског узраста која похађају вртић и њихових вршњака који не похађају вртић. Основна намјера истраживања била је утврдити које окружење је повољније дјеловало на рано учење и развојна постигнућа предшколаца, односно да ли систематска примјена Програма предшколског васпитања и образовања у Републици Српској цјеловито дјелује на развој личности дјеце старијег предшколског узраста. |
| 1. **Цвјетковић, М.** и Јефтовић. М. (2014). Вјерују ли родитељи у моћ и користи од раног учења? У Зборнику радова Филозофског факултета у Нишу „*Савремене парадигме у науци и научној фантастици*“(стр. 171-185)

Овим радом, аутори настоје да укажу на најважнија теоријска упоришта од значаја за боље разумијевање супштинских обиљежја раног учења, из угла актуелног односа људи, прије свега родитеља, према развојним потребама дјеце у овој доби. Рад је у цјелости посвећен расправи и освјешћивању о *моћи раног дјетињства* и раног учења у свјетлу импликација на преиспитивање мишљења и ставова родитеља према овим питањима. С обзиром да је рано учење један од најактуелнијих изазова савремене педагогије циљ истраживања је био испитати мишљења и ставове родитеља чија дјеца похађају вртић по Програму предшколског васпитања и образовања Републике Српске. Истраживање је проведено на узорку од 100 родитеља предшколске дјеце у Бијељини, Брчком и Зворнику. Факторском анализом издвојена су четири фактора која детерминишу ставове и мишљења родитеља. |
| 1. Спасојевић, П., **Травар, М.** и Јефтовић М. (2014). Најбитнија методичка питања организације и планирања непосредног васпитно-образовног рада са дјецом вртићког узраста. *Методичка пракса, часопис за наставу и учење бр. 3,* стр. 233-244.

Рад је посвећен расправи о најактуелнијим питањима организације и планирања рада у вртићким групама са освртом на тренутне проблеме савремене праксе предшколства. Осим указивања на најчешћа огрешења праксе понуђене су квалитетне нове парадигме у организацији и планирању рада у вртићким групама и шира теоријска образложења изразитих потреба мијењања праксе предшколства у овој области. Примијењена је метода теоријске анализе ранијих радова других аутора са елементима емпиријских истраживања која су вршена у сврхе изградње цјеловитог Програма предшколског васпитања и образовања у Републици Српској. |
| 1. Росић, М. и **Травар, М.** (2015). Квалитет живота особа трећег животног доба и њихов положај у породици и друштву.*Методичка пракса, часопис за наставу и учење бр.1/2,* стр.27-38.

Старост се у многим дефиницијама означава као нормалан физиолошки процес у којем наступа опште опадање физичких и менталних могућности. Сваким се даном добна граница старости помиче према горе, што постиче потребу за испитивањем узрока, посљедица старости као и њених проблема. За живот у старости важно је окружење старог човјека, а прије свега породица у којој стари људи живе. Структуре породица се разликују, па с тим у вези и положај старих лица у њима. Људи у старости обично одлазе у пензију и суочавају се с могућношћу болести. Они се, до извјесне мјере, морају ослонити на своју одраслу дјецу која им пружају финансијску и физичку помоћ. Своје потребе стари људи задовољавају како у оквиру својих породица и најближег окружења, тако и у оквиру институција здравствене и социјалне заштите. У раду ће се сагледати неки од аспеката трећег животног доба, као што су: квалитет живота старих лица у породичном окружењу и друштву, могућности и проблеми институционалне заштите. |
| 1. Самарџић, М. и **Травар М.** (2015). Простор слободе дјетета у планирању васпитно-образовног рада у вртићу. *Радови Филозофског факултета Пале 17, филозофске науке,* стр. 219-231.

У овом раду аутори се баве проблемима планирања, препознавања и уважавања једне од најважнијих потреба одрастања дјеце предшколског узраста жеђи за сазнањем, потребом за слободним испољавањем интересовања и жеља за игром као водећом активности, која управо произилази из основне карактеристике игре, а то је слобода. Планирање живота и рада вртића свакако спада у најсложеније функције васпитача, сваки вртић је аутентичан микро-систем, специфичан и непоновљив, због чега актуелни Програм предшколског васпитања и образовања у Републици Српској промовише слободно и флесибилно планирање, не прописује садржаје активности којима се уређује учење, већ поштује индивидуалне могућности дјеце, њихове потребе и интересовања. Примјеном дескриптивне методе и поступака анализе садржаја овог докумената и актуелних искустава праксе, аутори су покушали да сагледају простор слободе дјетета у процесу планирања живота и рада у вртићу. |
| 1. Самарџић, М. и **Травар М.** (2016). Компетенције васпитача за сарадњу са родитељима. *Нова школа,* *часопис за теорију и праксу савремене школе и предшколства, Вол. XI (1),* стр.156-168.

Европски парламент је у Лисабону 2000. године донио документ под називом „Кључне компетенције за цјеложивотно учење – Европски компетенцијски оквир”. Овај документ представља значајну основу за усаглашавање образовних система ЕУ, посебно у погледу стандардизације квалитета рада на стицању кључних компетенција просвјетних радника. Свих осам компетенција које прописује документ значајне су за све аспекте и сфере рада и васпитног дјеловања васпитача у дјечијем вртићу. У приступу проблему овог рада уочава се да су све поменуте компетенције значајне за сарадњу васпитача и родитеља у остваривању васпитно-образовног рада у дјечијем вртићу. |
| **4. ОБРАЗОВНА ДЈЕЛАТНОСТ КАНДИДАТА** |
| **Образовна дјелатност прије првог избора** |
| * Стипендиста Министарства просвјете и културе Републике Српске - на првом циклусу студија.
 |
| **Образовна дјелатност послије другог избора** |
| * Стипендиста Министарства науке и технологије Републике Српске - на другом циклусу студија;
* 2010-2014. асистент на Педагошком факултету у Бијељини на предметима: Школска и породична педагогија, Предшколска педагогија и Породична педагогија.
 |
| **Образовна дјелатност послије посљедњег избора** |
| * Стипендиста Министарства науке и технологије Републике Српске - на трећем циклусу студија;
* 2014-2017. виши асистент на Педагошком факултету у Бијељини на предметима: Школска и породична педагогија, Предшколска педагогија и Породична педагогија.
* Станојловић, С. и **Травар, М.** (2014). *Породична педагогија Практикум,* Лакташи: Графомарк.
 |
| **5. СТРУЧНА ДЈЕЛАТНОСТ КАНДИДАТА** |
| **Учешће у научно-истраживачким и развојним пројектима:*** Сарадник на пројекту: „Школа и развој компетенција - како учити и како живјети с другим“. Носилац пројекта: OSCE БиХ уз сагласност Министарства просвјете и културе РС, 2010. године;
* Истраживач сарадник, научно-истраживачки пројекат: „Просторно-функционални развој предшколског васпитања и образовања Републике Српске“. Носилац пројекта: Педагошки факултет у Бијељини, Универзитет у Источном Сарајеву. Финансијска подршка: Министарство науке и технологије у Влади Републике Српске, 2011. године;
* Истраживач сарадник, научно-истраживачки пројекат: „Пројекција развоја младе (школске) популације РС из демографске перспективе“. Носилац пројекта: Педагошки факултет у Бијељини, Универзитет у Источном Сарајеву. Финансијска подршка: Министарство науке и технологије у Влади Републике Српске, 2012. године;
* Истраживач сарадник, научно-истраживачки пројекат: „Идентификација даровитости код ученика нижих разреда основне школе путем процјене“. Носилац пројекта: Педагошки факултет у Бијељини, Универзитет у Источном Сарајеву. Финансијска подршка: Министарство науке и технологије у Влади Републике Српске, 2014. године;
* Истраживач сарадник, научно-истраживачки пројекат: „Планирање породице и популациона едукација као модел демографског опоравка Републике Српске“. Носилац пројекта: Педагошки факултет у Бијељини, Универзитет у Источном Сарајеву. Финансијска подршка: Министарство науке и технологије у Влади Републике Српске, 2015. године;
* Стручни консултант на пројекту: „Не заборавимо - од њих је све почело“. Носилац пројекта: Удружење „Породични круг“ Финансијска подршка: Европска унија и UNDP, Бијељина. 2015. и 2016. године.

**Остале стручне дјелатности:*** Секретар редакције научног часописа „Нова школа“ 2010. и 2011. године.
* Секретар на постдипломском студију Педагошког факултета Бијељина, одсјек: Предшколско образовање, од 2012. до 2014. године;
* Члан комисије за израду елабората четворогодишњег студија за Предшколско васпитање и образовање на Педагошком факултету у Бијељини, 2013. године;
* Један од оснивача и члан управног одбора удружења „Породични круг“ из Бијељине, 2013. године;
* Сарадник са Педагошког факултета на пројекту „Социјализација дјеце Републике Српске“ у организацији Јавног фонда за дјечију заштиту Републике Српске, од 2010. од 2017. године;
* Сарадник у акцији „А зашто ја немам пакетић?“, у организацији Педагошког факултета Бијељина, Факултета пословне економије Бијељина и Центра за социјални рад Бијељина, од 2010. до 2016. године;
* Тренер на семинару намијењеном стручном усавршавању васпитача у предшколским установама, Брчко, 2013. године;
* Тренер на обуци „Подршка унапређењу приступа и квалитете предшколског одгоја дјеце у БиХ“ за учеснике који долазе из Дневних центара (Бијељина, Бањалука и Градишка), у организацији Save the children, Бањалука, 2015. године;
* Тренер на обуци „Подршка унапређењу приступа и квалитета предшколског одгоја дјеце у БиХ“, у организацији Save the children, Теслић, 2016. године;
* Предавач на Конференцији „Унапређење раног раста и развоја дјеце и системско успостављање услуга за рану детекцију и интервенцију у Републици Српској“, у организацији Владе Републике Српске, Министарства просвјете и културе и UNICEF, Бањалука, 2016. године;
* Један од организатора манифестације Дани породице, у организацији Удружења „Породични круг“, Бијељина, 2016. године;
* Један од организатора манифестације „Европска ноћ истраживача“, у организацији Удружења „Породични круг“, финансијска подршка: European Commission унутар HORIZON 2020 у оквиру Marie Sklodowska Curie фондације, Бијељина, 2016. године;
* Један од организатора јавне трибине на тему „Породица на првом мјесту“, у организацији Удружења „Породични круг“, Градске управе Бијељина и ЈУ дјечијег вртића Чика Јова Змај, Бијељина, 2016. године;
* Тренер на обуци „Повећајмо могућности дјеци за рано учење“, носилац пројекта: Градска управа Бијељина, ЈУ дјечији вртић „Чика Јова Змај“, ромски информативни центар „Калисара“ и UNICEF, Бијељина, 2016. године;
* Тренер на обуци „Јачање социјалног укључивања - једнако и квалитетно образовање за подршку успјешног развоја дјеце сјеверозападног Балкана 2016-2018“, у организацији Владе Републике Српске, Министарства просвјете и културе и Save the children, Бијељина, 2017. године;
* Тренер на обуци „Родитељство је прво незамјењиво васпитање“, у организацији Удружења „Породични круг“, Бијељина, 2017. године.
 |

|  |
| --- |
| **6. РЕЗУЛТАТ ИНТЕРВЈУА СА КАНДИДАТИМА[[7]](#footnote-7)** |
| У складу са чланом 4а. Правилника о поступку и условима избора академског особља Универзитета у Источном Сарајеву, интервју са кандидаткињом Комисија је обавила дана 24. 6. 2017. године, са почетком у 11.30 часова, у просторијама Филозофског факултета Пале, о чему је направљен и Записник. Кандидаткиња je показала јасну опредијељеност и спремност за наставак своје научне и стручне каријере. Комисија је констатовала да кандидаткиња посједује све вриједности и квалитете неопходне за даљи наставни и научно-истраживачки рад и напредовање. |
| **7. ИНФОРМАЦИЈА О ОДРЖАНОМ ПРЕДАВАЊУ ИЗ НАСТАВНОГ ПРЕДМЕТА КОЈИ ПРИПАДА УЖОЈ НАУЧНОЈ/УМЈЕТНИЧКОЈ ОБЛАСТИ ЗА КОЈУ ЈЕ КАНДИДАТ КОНКУРИСАО, У СКЛАДУ СА ЧЛАНОМ 93. ЗАКОНА О ВИСОКОМ ОБРАЗОВАЊУ[[8]](#footnote-8)** |
| Током 7 година радног искуства на Универзитету у Источном Сарајеву и рада на пословима асистента и вишег асистента кандидаткиња је изводила часове вјежби на наставним предметима из уже научне области за коју је конкурс расписан. Због тога нема потребе за држањем предавања из наставних предмета из уже научне области приликом избора у звање доцента. |

|  |
| --- |
| **III ЗАКЉУЧНО МИШЉЕЊЕ** |
| Експлицитно навести у табели у наставку да ли сваки кандидат испуњава услове за избор у звање или их не испуњава.  |
| **Први кандидат: Марица Травар** |
| Минимални услови за избор у звање[[9]](#footnote-9) | испуњава/не испуњава | Навести резултате рада (уколико испуњава) |
| *Има научни степен доктора наука у одговарајућој ужој научној области* | испуњава | Звање доктора наука кандитаткиња је стекла на Филозофском факултету Универзитета у Источном Сарајеву 24. 12. 2016. године, након што је одбранила докторску дисертацију под називом „Континуитет учења и развоја дјеце у предшколској и млађој школској доби“ |
| *Има објављена три научна рада из области за коју се бира* | испуњава | Кандидаткиња је објавила седам радова из уже научне области Уже стручне педагошке дисциплине, од посљедњег избора као и практикум за рад са студентима на вјежбама (видјети листу објављених радова и податке о практикуму). |
| *Показане наставничке способности* | испуњава | Кандидаткиња је четири године радила као асистент (сарадник у настави) на Педагошком факултету у Бијељини и изводила вјежбе на предметима из уже научне области, односно уже образовне области у коју се бира. Предмети: Школска и породична педагогија, Предшколска педагогија и Породична педагогија.Кандидаткиња је три године радила као виши асистент (сарадник у настави) на Педагошком факултету у Бијељини и изводила вјежбе на предметима из уже научне области, односно уже образовне области у коју се бира. Предмети:Школска и породична педагогија, Предшколска педагогија и Породична педагогија. |
| **Додатно остварени резултати рада (осим минимално прописаних)** |
| Поред остварених минималних услова за избор у звање кандидаткиња је учествовала на стручним и научним скуповима (Београд, Ниш, Пирот, Лепосавић, Бањалука, Бијељина, Пале и тд), самостално или у коауторству. Објавила је више стручних и научних радова, као и један практикум за рад са студентима на првом циклусу студија. На Педагошком факултету у Бијељини, поред ангажовања на пословима сарадника у настави, обављала је функције секретара редакције научног часописа „Нова школа“, и секретара на постдипломском студију Предшколско образовање. Осим наведеног, била је и члан комисије за израду елабората четворогодишњег студија за Предшколско васпитање и образовање на Педагошком факултету у Бијељини.Неколико година за редом учествовала је као тренер на обуци кадрова за рад са дјецом у припреми за полазак у школу, и у пројектима посвећеним унапређивању квалитета предшколског васпитања и образовања у БиХ. Такође, учествовала је у реализацији научно-истраживачких и развојних пројеката у сарадњи са партнерским институцијама из окружења: Центром за социјални рад, Јавним фондом за дјечију заштиту и сл. који су се бавили питањима васпитања и образовања дјеце у предшколској и млађој школској доби, као и рада са родитељима. |
| На основу свих изложених података и чињеница из претходне анализе о стручној и научној дјелатности кандидаткиње др Марице Травар и увидом у конкурсну документацију утврђено је да **испуњава опште и посебне услове** предвиђене Законом о раду, Законом о високом образовању и Правилником о поступку и условима избора академског особља Универзитета у Источном Сарајеву **за избор у академско звање доцента на Педагошком факултету Бијељина. Комисија једногласно предлаже** да се др Марица Травар изабере у академско звање доцента, за ужу научну област ***Уже стручне педагошке дисциплине***  (ужа образовнa област ***Примијењена педагогија***, те предмете: *Предшколска педагогија и Школска и породична педагогија*). |

**Ч Л А Н О В И К О М И С И Ј Е:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, предсједник

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан

|  |
| --- |
| **IV ИЗДВОЈЕНО ЗАКЉУЧНО МИШЉЕЊЕ** |
| Уколико неко од чланова комисије није сагласан са приједлогом о избору дужан је своје издвојено мишљење доставити у писаном облику који чини сасатвни дио овог извјештаја комисије.  |

**Ч Л А Н К О М И С И Ј Е:**

1. **\_\_\_\_\_\_\_\_\_\_\_/\_\_\_\_\_\_\_\_\_\_\_\_**

Мјесто: Пале

Датум: 24. 6. 2017.

1. Комисија се састоји од најмање три наставника из научног поља, од којих је најмање један из уже научне/умјетничке за коју се бира кандидат. Најмање један члан комисије не може бити у радном односу на Универзитету у Источном Сарајеву, односно мора бити у радном односу на другој високошколској установи. Чланови комисије морају бити у истом или вишем звању од звања у које се кандидат бира и не могу бити у сродству са кандидатом. [↑](#footnote-ref-1)
2. Навести све пријављене кандидате (име, име једног родитеља, презиме). [↑](#footnote-ref-2)
3. У зависности од звања у које се кандидат бира, наводи се члан 77. или 78. или 87. [↑](#footnote-ref-3)
4. У зависности од звања у које се кандидат бира, наводи се члан 37. или 38. или 39. [↑](#footnote-ref-4)
5. Навести све претходне изборе у звања. [↑](#footnote-ref-5)
6. Навести кратак приказ радова и књига (научних књига, монографија или универзитетских уџбеника) релевантних за избор кандидата у академско звање. [↑](#footnote-ref-6)
7. Интервију са кандидатима за изборе у академска звања обавља се у складу са чланом 4а. Правилника о поступку и условима избора академског особља Универзитета у Источном Сарајеву (Интервију подразумјева непосредан усмени разговор који комисија обавља са кандидатима у просторијама факултета/академије. Кандидатима се путем поште доставља позив за интервију у коме се наводи датум, вријеме и мјесто одржавања интервијуа.) [↑](#footnote-ref-7)
8. Кандидат за избор у наставно-научно звање, који раније није изводио наставу у високошколским установама, дужан је да пред комисијом коју формира вијеће организационе јединице, одржи предавање из наставног предмета уже научне/умјетничке области за коју је конкурисао. [↑](#footnote-ref-8)
9. У зависности у које се звање бира кандидат, навести минимално прописане услове на основу члана 77., 78. и 87. Закона о високом образовању односно на основу члана 37., 38. и 39. Правилника о поступку и условима избора академског особља Универзитета у Источном Сарајеву [↑](#footnote-ref-9)